Diari Oficial de la Generalitat Valenciana


Sumari del DOGV 5518, del 23-05-2007 (2007/5898)

Informació pública de l'alçament parcial de la suspensió de l'atorgament de concessió de llicències de parcel·lació, edificació, demolició i usos, acordada per la corporació municipal el dia 14 de juny de 2007..
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5518

Data del DOGV
:   23-05-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/5898


Data del document
:   03-05-2007

Organisme emissor
:   Ajuntament de Rafelcofer

Tipus de document
:   Informació Pública

Descriptors 

:   * Rafelcofer
    * administració local
    * pla d'urbanisme

Informació pública de l'alçament parcial de la suspensió de l'atorgament de concessió de llicències de parcel·lació, edificació, demolició i usos, acordada per la corporació municipal el dia 14 de juny de 2007.. [2007/5898]  
El Ple de l'Ajuntament en sessió celebrada el dia 26 d'abril va adoptar entre altres l'acord següent:   
Vist l'expedient instruït per l'Ajuntament de Rafelcofer (València) amb l'objecte d'elaborar i aprovar un Pla General d'Ordenació Urbana que done resposta a les noves necessitats del municipi, i adequar al mateix temps l'instrument de planejament general a la nova legislació urbanística.  
Atés que a fi d'evitar conseqüències no desitjades que desvirtuen el contingut del planejament general que està en procés d'elaboració, per acord Plenari de data 14 de juny de 2006 es va acordar suspendre l'atorgament de llicències de parcel·lació de terrenys, edificació i usos amb caràcter general en tot el terme municipal.  
Vist que, en l'article 101 de la Llei 16/2005, de 30 de desembre, de la Generalitat, Urbanística Valenciana, es regula la institució de la suspensió de l'atorgament de llicències, sense que siga requisit imprescindible el que s'haja procedit al sotmetiment a informació pública del projecte de planejament general.  
Vist que el termini de duració de l'esmentada suspensió és l'establit en l'article 101.3 de la Llei 16/2005, de 30 de desembre, de la Generalitat, Urbanística Valenciana, en els termes següents:  
«3. La suspensió a què es referix el número 1 s'extingirà en tot cas, en el termini d'un any. Si s'haguera produït dins d'eixe termini la convocatòria de la informació pública, la suspensió es mantindrà per a les àrees les noves determinacions de planejament de les quals suposen modificació de l'ordenació urbanística i els seus efectes s'extingiran definitivament transcorreguts dos anys des de l'acord de suspensió adoptat per a facilitar l'estudi del planejament o la seua reforma. Si la convocatòria d'informació pública es produïx una vegada transcorregut el termini de l'any, la suspensió derivada d'esta convocatòria d'informació pública tindrà també la duració màxima d'un any».  
Vist que els tècnics redactors del Pla General de Rafelcofer emeten informe de data 11 d'abril de 2007, que indica el següent:  
«Les normes urbanístiques del PGR, en concret la norma 5, descriu la relació del planejament de nova elaboració amb les normes subsidiàries actuals.   
El sòl classificat com a sòl urbà a les normes subsidiàries, continua en la mateixa classificació al PGR, com a sòl urbà consolidat, i la qualificació del mateix és similar:  
Conjunts d'ordenació històrica - residencial nucli històric  
Illes d'alineació geomètrica - residencial eixamplament  
Residencial aïllat - residencial eixamplament ciutat jardí  
Illes de parcel·lació industrial - industrial eixamplament Ctr. Amoines  
En aquestos àmbits, on no cal desenvolupar cap planejament de gestió (PAI), l'edificació segueix el règim d'actuacions aïllades, amb l'acompliment de les determinacions de l'ordenació detallada.  
En juny de 2006, l'Ajuntament va decidir la suspensió de llicències en tot el terme municipal. Una vegada redactat el PGR, en les zones anomenades, de produir-se l'alçament de la suspensió, les llicències urbanístiques han de garantir l'acompliment de les normes urbanístiques, tant de les actuals normes subsidiàries, com les del PGR, per tal d'assegurar una transició entre els dos planejaments fins que estiga definitivament aprovat el PGR.(?)».  
Vist que el procediment per a dur a terme l'esmentada suspensió de llicències es regula en l'article 101 de la Llei 16/2005, de 30 de desembre, de la Generalitat, Urbanística Valenciana, es realitza una menció incidental en els articles 289 i 290 del Reglament d'Ordenació i Gestió Territorial i Urbanística exclusivament en la qual afecta els programes per al desenvolupament d'actuacions integrades i aïllades.   
I tenint en compte els informes tècnics i jurídics el Ple per unanimitat dels seus membres presents, acorda:   
Primer. Alçar parcialment la suspensió de la concessió de llicències de parcel·lació, edificació, demolició i usos acordada pel Ple d'esta corporació en data 14 de juny de 2006, i limitar este alçament de la mesura cautelar citada a aquelles actuacions que siguen compatibles amb l'ordenació prevista en el procés de revisió del Pla General d'Ordenació Urbana en tot el terme municipal (actuacions en sòl urbà que es desenvolupen com a actuacions aïllades), i mantenir la suspensió per a aquelles actuacions que resulten incompatibles amb l'esmentat planejament general en tramitació, a fi de procedir a l'estudi o reforma de l'ordenació urbanística.   
Segon. En aplicació del que disposa l'article 101.3 de la Llei 16/2005, de 30 de desembre, Urbanística Valenciana, la suspensió acordada per a aquelles actuacions que resultaren incompatibles amb el nou planejament general en tramitació en els termes de l'acord plenari de 27 de juny de 2006, haurà de mantindre's fins que transcórreguen dos anys des de l'esmentat acord (si la convocatòria d'informació pública del Pla General es produïra durant el termini d'un any des de l'acord de suspensió) o bé fins que transcórrega un any des de la convocatòria d'informació pública del Pla General (si esta es produïx una vegada transcorregut el termini de l'any des de l'acord de suspensió de llicències).  
Contra el present acord es podrà interposar recurs potestatiu de reposició en el termini d'un mes a comptar des de l'endemà de la publicació davant del Ple o bé interposar recurs contenciós administratiu davant del jutjat contenciós administratiu en el termini de dos mesos a comptar des de l'endemà de la present publicació.  
Interposat recurs potestatiu de reposició no es podrà interposar el recurs contenciós administratiu fins a la seua resolució expressa o presumpta, de conformitat amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que es puga exercir qualsevol altra acció que s'estime procedent.  
Rafelcofer 3 de maig de 2007.- L'alcaldessa: Pepa Izquierdo Sales.